बचाओ!
मेरी मदद करो!
बचाओ!
लास आज़ूलेस
जैसे ही आरोपी ने अपनी बंदूक निकाली,
मेरे पास आत्म-रक्षा में गोली चलाने के अलावा और कोई चारा नहीं था।
गोलियाँ घातक थीं।
कमांडर, मिस वैलेंटिना कामाचो का क्या?
- हमें अभी भी नहीं मालूम कि वह कहाँ है। - आपको लगता है वह अभी भी ज़िंदा है?
आपको नहीं लगता कि महिला पुलिस बल ने मिस कामाचो की जान ख़तरे में डाल दी है?
ठीक है। शुक्रिया, कमांडर हेर्रेरा।
क्या चल रहा है?
यह हम सबके लिए एक मुश्किल दिन है, है ना?
हम उस पर काम कर रहे हैं।
हम पूरी कोशिश कर रहे हैं
और मैं आपसे वादा करता हूँ कि हमारी सहकर्मी को घर वापस लाने तक मैं चैन से नहीं बैठूँगा।
और कोई सवाल नहीं। शुक्रिया।
हमें अपनी सहकर्मी को ज़िंदा ढूँढना है।
ऑफ़िसर वैलेंटिना कामाचो।
पार्कों, नदियों, गहरे नालों, ताल-तालाबों,
या वैसी किसी भी जगह पर ख़ास ध्यान देना जहाँ पिछली पीड़िताएँ पाई गई थीं।
अगर तुम्हें कुछ भी मिले, तो डिटेक्टिव लोज़ानो, डिटेक्टिव दिआज़, या मुझे ख़बर करना।
चलो चलें! तुम लोग अभी भी यहाँ खड़े क्यों हो?
चिंता मत करो, मारिया। हम उसके मिल जाने तक चैन से नहीं बैठेंगे।
क्या यह उसे जन्म देने वाली माँ है?
बेनितो की माँ, हाँ।
और यह जाँच-पड़ताल तुम्हें उसके पालक घर तक ले गई थी?
उसका कुछ हिस्सा है। बाकी जानकारी बेसमेंट में है।
बाकी?
यह...
अविश्वसनीय है।
कमाल है।
अनड्रेसर ने आर्टिकल 169 का उपयोग
ऐसी किसी भी महिला को धमकाने के लिए किया जो काम करना चाहती थी।
- तो, उनके काम करने की जगहें महत्वपूर्ण होंगी। - हमें ऐसा लगता है।
इसीलिए उसने उनकी यूनिफ़ॉर्म ले लीं, है ना?
सज़ा के तौर पर।
सही कहा।
- तुम्हारा नाम क्या है? - मेरा नाम आंगेलेस क्रूज़ है।
शाबाश, आंगेलेस।
गुड मॉर्निंग, दोस्त।
- तुम्हें वह मिल गई? - हम उस पर काम कर रहे हैं।
उस लड़की के ना मिलने के परिणाम समझ रहे हो?
तुम समझ रहे हो कि वे सभी लोग जिन्होंने कहा था कि यह प्रोग्राम एक ग़लती है,
सही साबित हो जाएँगे?
अनड्रेसर ने कहा था कि वह ज़िंदा है। मैं...
हीरोइनें। पीड़िताएँ नहीं। यह तुम्हारा उद्देश्य था, एमीलिओ।
मैं तुम्हें कुछ बताती हूँ।
इस प्रोग्राम की असफलता मेरी विरासत नहीं बनेगी।
- नहीं बनेगी, क्योंकि मैं अपनी पूरी कोशिश करूँगा... - ध्यान से सुनो।
अगर वैलेंटिना कामाचो मुर्दा मिली, तो उसकी मौत के ज़िम्मेदार तुम होगे।
और मैं ख़ुद सुनिश्चित करूँगी कि यह बात सबको पता चले।
वह कितना सामान्य लगता था।
गबीना, मेरी बात सुनो।
तुम पहली इंसान नहीं हो जिसे उस कमीने ने धोखा दिया था।
उस हरामख़ोर का एक पैटर्न था जिसे वह सटीकता से दोहराता था।
वह पानी।
वह रस्सी।
वे यूनिफ़ॉर्म।
उस समय ट्राम पर,
मैंने सोचा,
"कैसा संयोग है।"
"कितना रोमांटिक है।"
लेकिन वह सब योजनाबद्ध था।
वह भी उसके पैटर्न का हिस्सा रहा होगा।
मैं उससे ट्राम पर तीन बार मिली थी।
उसे ट्राम लेने की ज़रूरत नहीं थी।
अगर उसे कार की ज़रूरत थी, वह चुरा सकता था,
जैसे उसने सफ़ेद छत वाली कार और उस वैन के साथ किया था।
लेकिन उसने मुझसे और दूसरों से बात करने के लिए ट्राम ली।
वह स्टेशन यहाँ है। स्टॉप के बहुत पास।
यह पैटर्न हो सकता है।
यह पैटर्न हो सकता है, लेकिन... माफ़ करना, मैं अभी भी देख नहीं पा रहा हूँ।
यह बहुत सारी जानकारी है। हमें गैर-ज़रूरी जानकारी हटानी होगी।
पीड़िताओं के पते, बाहर।
जिस जगह वे ज़्यादा जाती थीं, बाहर।
परिवार और दोस्त, बाहर।
पीड़िताओं के काम करने की जगहों के पते ट्राम के स्टॉप के पास हैं।
अनड्रेसर अपने शिकार की लाश अपनी नई शिकार के काम की जगह के पास छोड़ता था।
दूसरे शब्दों में, लूसी उस पूल के पास मिली जहाँ नोरा काम करती थी।
नोरा उस कैफ़े के पास मिली जहाँ पाओला काम करती थी।
पाओला की लाश आल्मा की जूते की दुकान के पास मिली।
आल्मा पुलिस स्टेशन से कुछ ही ब्लॉक दूर मिली।
और उसे बारह स्टेशन पार करने थे।
बारह शिकार।
अगली शिकार तकूबा रोड पर होती।
दिआज़, लोज़ानो। हम तकूबा रोड के पास ऑपरेशन की तैयारी करेंगे।
चलो चलें।
सुनो, सज्जनों!
अब से, जो भी जानकारी मिले, कोई भी फ़ोन आए,
जो कुछ भी तुम्हें तर्कसंगत लगे,
तुम सीधे नीली वर्दियों के पास लाओगे।
कप्तान रोमनदीआ और ये लोग इस को स्थिति संभालेंगे।
- समझ गए? - जी, सर!
काम पर लग जाओ!
मारिया।
कुछ लोग तुम्हें ढूँढते हुए आए हैं। उन्होंने कहा यह ज़रूरी है।
चलो। कौन आया है?
तुम दोनों पुलिस में क्यों भर्ती हुई थीं?
तुमने बात क्यों नहीं सुनी?
यह इनकी ग़लती नहीं है।
तुम एक सामान्य ज़िंदगी नहीं जी सकती हो?
एक शांत ज़िंदगी?
क्या यह इतना मुश्किल है?
शांत हो जाओ, लुज़।
तुम उसे ढूँढने के लिए क्या कर रही हो?
पूरा पुलिस स्टेशन उसकी तलाश कर रहा है।
उसके अलावा, मरने से पहले उसने कहा था...
वैलेंटिना ज़िंदा थी।
तुम्हें एक क़ातिल पर भरोसा है?
मेरे पास और कोई चारा नहीं है।
हम उसे ढूँढ निकालेंगे।
मुझसे वादा करो।
तुम...
बड़ी बहन हो।
मुझसे वादा करो।
मैं वादा करती हूँ।
पूर्व में एक फ़व्वारा है। एक पार्क है जहाँ एक नाला है।
पश्चिम में एक होटल है। ओवर।
परफ़ेक्ट। कॉपी। तुमने सुन लिया।
दिआज़, तुम फ़व्वारे पर जाओ।
तुम पार्क में जाओ। मैं होटल जाता हूँ। जल्द मिलते हैं।
चलो!
तुम पश्चिम में तलाश करो।
हम तालाब के दक्षिण में देखते हैं।
हमारी पार्टनर को ढूँढने के लिए पानी का हर एक स्त्रोत महत्वपूर्ण है।
चलो चलें।
- वैलेंटिना! - वैलेंटिना!
वैलेंटिना!
कुछ मिला?
कुछ नहीं, सर।
ढूँढते रहो।
- ढूँढते रहो! - चलो चलें।
तकूबा इकलौता स्टॉप नहीं है।
वह किसी भी दूसरे स्टॉप पर हो सकती है।
तर्कसंगत बात यह होगी कि वैलेंटिना अगले स्टॉप पर हो
क्योंकि वह एक पैटर्न पर चलता था और उसने कभी वह बदला नहीं।
लेकिन हमने उसका पैटर्न भंग कर दिया।
और जब हमने उसकी योजना में ख़लल डाला, उसने योजना बदल दी।
वह अलग तरह से चीज़ें करने लगा।
उसने ख़ुद बनाने के बजाय नीली रस्सी ख़रीदी।
उन्होंने लगभग पूरा इलाका छान मारा है
और वैलेंटिना का अभी भी कोई अता-पता नहीं है।
हम कहीं और तलाश कर सकते हैं।
तर्कसंगत तरीका यह होगा कि अगले स्टॉप पर जाने से पहले
एक स्टॉप पर अच्छे से छानबीन कर ली जाए।
तकूबा रोड, गिरासोल, चिनामपास, होज़े मारिया माता,
मेलचोर ओकांपो, दे ला वीगा, विरहिनिया, अज़्कापोट्ज़ाल्को।
अज़्कापोट्ज़ाल्को।
मैं वह स्टॉप जानती हूँ।
बेनितो को उसकी माँ की लाश वहीं मिली थी।
जल प्रशोधन प्लांट में।
तुम क्या बात कर रही हो?
हैसिंता का क़त्ल वहीं हुआ था। मोरालेस को बेनितो वहीं मिला था जब वह बच्चा था।
यह एक संयोग नहीं हो सकता।
लेकिन जब उसे लगा कि हम क़रीब हैं, हमने उसका पैटर्न भंग कर दिया।
हो सकता है कि उसने पैटर्न बदल दिया हो?
अगर उसे दबाव महसूस हुआ भी होगा, तो वह अपना पैटर्न क्यों बदलेगा?
इसमें कोई तुक नहीं लग रहा।
यह एक भावनात्मक प्रतिक्रिया है, आंगेलेस।
वह हताश था।
ऐसा लगता है जैसे वह अपने पिता के नक़्शेकदम पर चलना चाहता था।
अपनी माँ को उसी जगह पर मारना और उनका काम ख़त्म करना चाहता था।
बचाओ! बचाओ!
बचाओ!
मेरी मदद करो!
रुको। रुको।
धत्।
वैलेंटिना को यहीं होना चाहिए।
वैलेंटिना!
- वैलेंटिना! - वैलेंटिना!
वैलेंटिना! वैलेंटिना!
वैलेंटिना!
अगर अनड्रेसर ने अपना पैटर्न बदला था
और वह अपनी माँ के क़त्ल की नक़ल करने की कोशिश कर रहा था,
तो वैलेंटिना उस टंकी में हो सकती है जहाँ वह मरी थीं।
हमें कैसे पता चलेगा कि वह किस टंकी में है?
सैंतीस।
टंकी नंबर 37!
- वह यहाँ है! - सच में?
हाँ, वह बंधी हुई है।
मुझे टंकी खाली करने के लिए कोई औज़ार वगैरह लेकर दो!
वैलेंटिना। अरे! उठो!
- वैलेंटिना! वैलेंटिना! - अरे!
उठो! वैलेंटिना!
- वैलेंटिना, मुझसे बात करो! - चलो भी!
हटो। मुझे प्राथमिक चिकित्सा देनी आती है। मारिया। मारिया।
तुम्हें यक़ीन है?
मुझे यक़ीन है। मैं अकेली रहना चाहती हूँ।
लेकिन...
अगर तुम्हें किसी भी चीज़ की ज़रूरत हो, तो मैं यहीं हूँ। मैं बहुत क़रीब हूँ।
तुम बस मुझे बताना और मैं पहुँच जाऊँगी।
शुक्रिया।
चिंता मत करो। अगर उसे तुम्हारी ज़रूरत होगी, तो वह फ़ोन करेगी।
तुम देखना। वह फ़ोन करेगी।
शुक्रिया। यहीं छोड़ दो।
तुम कैसे हो?
नौकरी से निकाल दिया गया।
क्या?
काबोस ने कल रात मुझे नौकरी से निकाल दिया।
क्यों?
वह मायने नहीं रखता। मायने यह रखता है कि उसने मुझसे क्या कहा।
जिस रात हमने उसके घर पर डिनर किया था,
उसकी पत्नी ने उसे कुछ नहीं बताया।
उसने उसे तुम्हारे पुलिस में होने के बारे में कुछ नहीं बताया।
- क्या? - हाँ।
मेरा प्रोमोशन उस वजह से नहीं रुका। वह मेरी वजह से हुआ था।
सच में?
मैंने तुम्हें दोष दिया।
मैंने तुम्हें दोष दिया, जान।
और मुझे उन चीज़ों का अफ़सोस नहीं है जो मैंने उससे कहीं।
क्योंकि जब उसने मुझसे कहा कि मुझे नौकरी से निकाला जाता है,
मैंने आज़ाद महसूस किया। फिर से।
मुझे लगा मैं दोबारा शुरुआत कर सकता हूँ।
जैसे तुम कर रही हो।
है ना?
क्या हुआ?
तुम्हें पक्का यक़ीन था कि वह मेरी ग़लती थी, इतना यक़ीन था कि तुम...
मैं जानता हूँ मैंने कुछ बहुत बुरी बातें कही थीं।
तुमने बस कही ही नहीं थीं।
अब तुम्हें जाना चाहिए। देर हो रही है।
वैल।
सरकारी दस्तावेज़ों को गैर-क़ानूनी तरह से हथियाना।
अपना कार्य ख़ुद ही तय करना।
वर्दी का ग़लत इस्तेमाल।
न्याय प्रणाली में अड़चन।
अनधिकृत पूछताछ।
प्रेस के एक सदस्य का फर्ज़ी प्रमाणीकरण।
सेंधमारी।
वरिष्ठ अधिकारी के आदेशों की अवज्ञा।
चोरी।
झूठ।
धूर्तता।
अधिकारों का दुरुपयोग।
किसी के पीठ पीछे जाने की हमारी कोई मंशा नहीं थी।
लेकिन उन्होंने हमें निलंबित करने की धमकी दी, जबकि वे ख़ुद कुछ नहीं कर रहे थे।
हम अपना काम कैसे करते?
काम?
तुम क्या बकवास कर रही हो? कैसा काम?
तुम्हारा काम बहुत सरल था। वह जाँच-पड़ताल करना नहीं था।
तुम्हारा काम था मुस्कुराना।
तस्वीरों के लिए पोज़ देना, पर्यटकों का अभिवादन करना।
लानत है, इसका कौन सा हिस्सा तुम्हारी समझ में नहीं आया?
मुझे मानना पड़ेगा...
कि तुमने बढ़िया काम किया, हालाँकि गैर-क़ानूनी तरीके से।
लेकिन हम लोगों का भरोसा कैसे जीतेंगे
जब हमारा पहला महिला पुलिस बल क़ानून तोड़े बिना काम ही नहीं कर सकता है?
मैंने ज़िला अटॉर्नी से बात की थी।
वह तुम्हारा उदाहरण बनाना चाहते हैं।
- चार साल की कैद। - क्या?
लेकिन मैं ऐसा इंसान हूँ जो दूसरा मौका देने में विश्वास करता है
और मैंने उन्हें मना लिया कि तुम्हारे ख़िलाफ़ कोई क़ानूनी कार्यवाही ना की जाए।
बस एक छोटी सी चीज़ है।
मुझे तुम्हारे हस्ताक्षर चाहिए...
इस दस्तावेज़ पर।
इसमें लिखा है कि तुम त्लालपान अनड्रेसर की जाँच-पड़ताल
या उसकी गिरफ़्तारी में शामिल नहीं थीं।
अगर तुम में से किसी ने भी ऐसा कुछ कहा जो इस दस्तावेज़ में लिखी चीज़ों के ख़िलाफ़ हो,
तुम चारों को...
जेल भेज दिया जाएगा।
भाड़ में जाए यह बकवास! वे सबके सब भाड़ में जाएँ!
लोगों को पता चलना चाहिए कि हमने क्या किया।
हम इससे लड़ सकते हैं।
हम, मुझे पता नहीं, प्रेस के पास जा सकते हैं।
नहीं।
नहीं से तुम्हारा क्या मतलब है, वैलेंटिना?
तुम सही थी। पुलिस भ्रष्ट है, यह घिनौना है!
और वे पूरे देश से झूठ बोलेंगे।
हमें लड़ना होगा। उन्हें सच बताना होगा।
मेरे भांजी और भांजा अपनी माँ को नहीं खोएँगे।
वे बहुत समय पहले जीत गए, गबीना।
तुम बस जाकर हस्ताक्षर क्यों नहीं कर देती?
और हम कुछ नहीं करेंगे?
तुमने इतना जोखिम क्यों उठाया? ताकि किसी को पता ना चले?
हमने यह किया ताकि अनड्रेसर क़त्ल करना बंद करे।
और हम सफल हो गए।
यह सब सैंतिआगो पार्क में हमारे पहले दिन ही शुरू हुआ था।
जब हम एक खोए हुए कुत्ते के बच्चे को खोज रहे थे, हमें पाओला मचाडो की लाश मिली थी।
त्लालपान अनड्रेसर की छठी शिकार।
उनके साथ जो किया जा रहा है, मेरे ख़्याल से एकदम बकवास है।
और तुम्हें लगा था उनके साथ कुछ नहीं किया जाएगा?
नहीं। लेकिन तुमने भी वही देखा जो मैंने देखा था।
तुमने पहले कभी भी इतने बेहतरीन तरीके से बना जाँच बोर्ड देखा है?
- नहीं। वाक़ई नहीं। - तो?
बात बस इतनी ही सरल है।
अगर वे नहीं होतीं, तो वह कमीना अभी भी आज़ाद घूम रहा होता।
इसीलिए उनके साथ और बुरा नहीं हो रहा है, दिआज़।
वह कमीना एस्कोबेदो अच्छे से जानता है कि उन्होंने क्या किया था।
इसीलिए वह उन्हें सज़ा से बचने का रास्ता दे रहा है और आरोप नहीं लगा रहा है।
- ख़ैर, मुझे यह ठीक नहीं लग रहा है। - मुझे भी नहीं, दिआज़।
लेकिन मैं इसके बारे में क्या करूँ?
तुम वहीं खड़े रहोगे या अंदर आओगे?
डैड।
मैं पुलिस की नौकरी से इस्तीफ़ा देना चाहता हूँ।
मेरे साथ यह बकवास मत करो।
मुझे कभी पुलिस में भर्ती ही नहीं होना चाहिए था।
आप यह जानते हैं।
मैंने कभी शिकायत नहीं की।
मैं काम पर आया और मैंने सोचा कि अंत में मुझे इसकी आदत पड़ जाएगी।
लेकिन मुझे नहीं पड़ी।
और पिछले कुछ हफ़्तों में मैंने गबीना को परिवार का समर्थन पाने की कोशिश करते देखा है।
ऐसा परिवार जो उसे इसलिए सज़ा देता है क्योंकि वह एक पुलिसवाली बनकर ख़ुश है।
तुम इस सम्मान के लायक़ नहीं हो।
यहाँ जो हो रहा है, वह अपमान की बात है।
और हाँ, गबीना में हमेशा से तुमसे ज़्यादा हिम्मत थी।
मेरे लिए यह कहना आसान नहीं है।
महिला पुलिस बल आधिकारिक रूप से रद्द किया जाता है।
क्या?
क्यों?
मुझे आदेश मिले हैं।
नहीं, यह क्या है? नहीं।
क्योंकि हमने वह सब किया जो आपने कहा और उससे बढ़कर भी।
तो हम राष्ट्रपति की पत्नी के पास जाएँगे और उन्हें सब बता देंगे।
यह आदेश उन्होंने ही दिया है।
कल दोपहर बारह बजे, हम प्रेस के सामने यह घोषणा करेंगे।
मुझे बहुत अफ़सोस है।
काम पर लग जाओ, सज्जनों। चलो।
वैल।
- क्या समय हुआ है? - अभी तड़के ही है।
मैं उसे बचा सकती थी।
किसे?
नतालिया को।
तुम्हें क्या लगता है, वे मॉम के बारे में क्या कहेंगे?
डैड के बारे में?
- मेरे बारे में क्या कहेंगे? - इसका तुमसे कोई लेना-देना नहीं है।
वैलेंटिना के बारे में सोचो। वह 12 साल की है।
तुम उसके लिए कैसी मिसाल खड़ी करना चाहती हो?
नहीं। वैलेंटिना की ओर से मत बोलो। वैलेंटिना तुम्हारी समझ से कहीं ज़्यादा बुद्धिमान है।
मैं बस तुम्हारा भला चाहती हूँ। चाहे अभी तुम चीज़ों को स्पष्ट रूप से नहीं देख रही हो।
लेकिन तुम शादी किए बिना बच्चे को जन्म नहीं दोगी।
नहीं।
मैं बच्चा ही नहीं करूँगी, बस।
तुम पागल हो गई हो?
मैं यह तय करने के लिए आज़ाद हूँ कि मैं क्या करना चाहती हूँ या क्या नहीं।
अगर तुम यह नहीं समझ सकती, तो यह तुम्हारी समस्या है।
तुम आज़ाद होना चाहती हो।
बहुत अच्छे।
मेरी कार से निकलो।
बाहर निकलो।
- मुझे तुमसे नफ़रत है! - मुझे भी।
मैं उसका नज़रिया समझ नहीं पाई।
मतलब, सच में नहीं समझ पाई।
और मैं तुम्हारे साथ वही नहीं करना चाहती हूँ।
और मैं नहीं चाहती कि तुम बदल जाओ।
तुम परफ़ेक्ट हो।
और मैं तुमसे प्यार करती हूँ, वलीता।
मुझे तुमसे प्यार है।
इसीलिए हम लेकुम्बरी गए थे, गोयो कादेनास से बात करने के लिए।
एक क़ातिल किसी दूसरे क़ातिल की सोच के बारे में क्या बता सकता था?
तो?
यह बस पुलिस की छवि ही नहीं बदलेगा, राष्ट्रपति जी,
बल्कि मेक्सिको की पूरी न्याय प्रणाली बदल देगा।
आज मेक्सिको शहर के लिए एक नया दिन है
क्योंकि त्लालपान अनड्रेसर मर चुका है
और वैलेंटिना कामाचो अपने परिवार के पास वापस पहुँच गई है।
किसकी बदौलत?
हम नीली वर्दी वाले बहादुर आदमियों का शुक्रिया अदा करते हैं,
जिन्होंने, मेरे मार्गदर्शन में, एक ऐसी जाँच-पड़ताल को अंजाम दिया,
जो सबसे उच्च गुणवत्ता वाले किसी डिटेक्टिव उपन्यास से निकाली गई लगती थी।
हम एक व्यक्ति को बहुत ख़ास धन्यवाद देना चाहेंगे,
जिसके बिना त्लालपान अनड्रेसर अभी भी क्रूरता से क़त्ल कर रहा होता।
वह व्यक्ति निवासी गोयो कादेनास है।
जिसने लेकुम्बरी के काले किले की अपनी काल-कोठरी से
हमें महत्वपूर्ण सहायता प्रदान की जिससे हम वैलेंटिना कामाचो की जान बचा पाए।
जेल में रहते हुए, उसने वकालत पास की।
वह एक पति बना, तीन बच्चों का पिता बना
और, हाल ही में, एक सम्मानार्थ पुलिस अफ़सर बना।
और शुक्रिया के रूप में, राष्ट्रपति जी ने उसकी सज़ा माफ़ कर दी है।
आज के दिन उसे एक अपराधी के रूप में लेकुम्बरी गए पूरे तीस साल हो गए।
आज, वह एक हीरो के रूप में बाहर कदम रख रहा है।
मेरी आज़ादी उस देश के बारे में बहुत कुछ कहती है जहाँ मैं रहता हूँ।
वह कहती है कि मेरे जैसे लोग
बदलने का एक मौका पाने के हक़दार हैं।
और अंत में... अंत में
मैं उस ख़ास व्यक्ति का शुक्रिया अदा किए बिना नहीं बैठ सकता
जिसके कारण मेरी ज़िंदगी में यह बड़ा परिवर्तन मुमकिन हो पाया है।
और मैं बात कर रहा हूँ...
मेक्सिको के राष्ट्रपति, मिस्टर लुइस एचेवेरिया अल्वारेज़ की।
वे एक औरत के मुक़ाबले एक क़ातिल के लिए तालियाँ बजाना ज़्यादा पसंद करेंगे।
ख़ैर, हालात इससे भी बुरे हो सकते थे।
हम जेल की उस कोठरी में पहुँच सकते थे जिसे उसने खाली किया है।
क्यों?
- आलेहांद्रो। - हाय।
हमने तय किया था कि तुम बिना बताए नहीं आओगे...
माफ़ करना। मैं जानता हूँ कि मुझे पहले फ़ोन करना चाहिए।
- बस दो मिनट। - डैड!
हैलो, हैलो! सब ठीक है? तुम कैसी हो?
- डैड। - हैलो। हैलो!
यह तुम्हारे लिए है।
- शुक्रिया। - मैं खोलता हूँ। हाँ।
डिटेक्टिव मुर्रिएटा के रोमांचक कारनामे
पहला पन्ना देखो।
"डिटेक्टिव मारिया के लिए।
कभी सच की तलाश मत बंद करना। तुम्हारा, डैनिएल हैकोबोस।"
ये बस किताबें हैं?
नहीं, बच्चे। ये उससे कहीं बढ़कर हैं।
- मैं एक पढ़ सकती हूँ? - बिल्कुल, तुम सारी पढ़ सकती हो।
ठीक है। तुम मुझे और तुम्हारे डैड को थोड़ी देर अकेला छोड़ोगे? अलविदा कहो।
- तुमसे प्यार है। बाय। - बाय।
महिला पुलिस प्रोग्राम रद्द कर दिया गया है।
तुमने जो कुछ किया, उसके बाद भी?
हमने जो कुछ भी किया, उसके कारण ही।
सच यह है... मुझे पता नहीं अब मैं क्या करूँगी।
मैं बस यह जानती हूँ कि मैं अकेली रहना चाहती हूँ।
इसके लिए शुक्रिया।
यह एक ख़ूबसूरत तोहफ़ा है।
लेकिन तुम्हें मुझे तोहफ़े देने की ज़रूरत नहीं है, आलेहांद्रो, या...
मुझे वापस पाने की कोशिश करने की।
मुझे समय चाहिए।
मैं पता लगाऊँगी कि मेरे भविष्य में क्या है।
अकेले।
मैं समझता हूँ।
और...
और मैं इसका सम्मान करता हूँ।
तुम्हें जितना समय भी चाहिए, ले लो।
मैं तुम्हें परेशान नहीं करूँगा...
बिल्कुल भी।
और अब, मैं जा रहा हूँ।
शुक्रिया, बहन।
तुम्हारा लंच।
शुक्रिया।
गैब्रिएल ने बनाया है।
ख़ैर, फिर शायद यह लज़ीज़ होगा, है ना?
हाँ।
आंगेलेस, जान, क्या तुम्हारा दोस्त आ गया?
डॉन लूले, यह गैब्रिएल है। मैंने आपसे इसके बारे में बात की थी।
- हम कुछ दिन पहले डिनर के लिए आए थे। - मुझे याद है। हाय, गैब्रिएल।
- हाय। आप कैसे हैं? - तुमसे मिलकर अच्छा लगा।
जाओ जाकर पीछे से एक एप्रन ले आओ, ताकि हम शुरू कर सकें।
- क्या? - तुमने इसे बताया नहीं?
यह सरप्राइज़ था और मुझे नहीं मालूम था कि मुझे इसे कब बताना चाहिए।
क्या सरप्राइज़ था?
मैंने डॉन लूले से तुम्हें यहाँ किचन में काम देने के लिए बात की थी।
यही सरप्राइज़ था।
सरप्राइज़!
सच कह रही हो?
ख़ैर, तुम दोनों बात करो।
- किचन में मिलते हैं? - जी, सर।
तुमने यह मेरे लिए किया?
गर्लफ़्रेंड्स अपने बॉयफ़्रेंड्स के लिए यही करती हैं। उनकी मदद करती हैं।
हम चूम भी सकते हैं।
गैब्रिएल, तुम तैयार हो?
डॉन लूले मेरा इंतज़ार कर रहे हैं।
- यह रहा तुम्हारा एप्रन। - हाँ, शुक्रिया।
चलो यहाँ से शुरू करते हैं।
आंटी, क्या आपने कोई अपराधी पकड़े?
दरअसल, हमने बस एक को पकड़ा था।
- क्या वह बहुत बुरा था? - बहुत।
लेकिन आप चार थीं और वह अकेला था, है ना?
एकदम सही।
तो, अगर वह बंदा बहुत बुरा था और आपने उसे पकड़ लिया,
तो वे आपको पुलिसवाली क्यों नहीं बनने दे रहे हैं?
क्योंकि अब सरकार को हमारी ज़रूरत नहीं है।
लेकिन यह सही नहीं है।
नहीं, सही नहीं है।
आप अपनी एक रैली क्यों नहीं आयोजित करतीं?
क्योंकि यह बात उससे कहीं ज़्यादा बड़ी है।
सरकार को बस अपनी छवि की परवाह है।
उन्हें कभी उचित या अनुचित की परवाह नहीं रही है।
वे बस अपनी तस्वीरें खिंचवाना चाहते हैं
और चाहते हैं कि लोग उनसे कहें कि वे शानदार हैं।
आंटी?
बहुत-बहुत शुक्रिया, मित्र कैस्टेयानोस, आपके इन सम्मानजनक शब्दों के लिए।
यह सच है कि अनड्रेसर मर चुका है...
और अब आख़िरकार यह देश चैन की नींद सो सकता है।
लेकिन कल क्या होगा?
क्या एक सरकार के रूप में हम तैयार हैं,
कि अपनी बेटियों, बहनों, अपनी माँओं को सड़कों पर उतरने दें
और अनड्रेसर जैसे राक्षसों का सामना करने दें?
ऐसे पलों में,
हमें यह सोचना होगा कि हमारे निवासियों के लिए सबसे अच्छा क्या है और उसके अनुसार फ़ैसला लेना चाहिए।
इसलिए मैं यहाँ यह घोषणा करने आई हूँ कि...
भूलना मत तुमने किस पर हस्ताक्षर किए थे।
मैं याद रखूँगी।
दोस्तों,
मुझे आपके सामने पेश करते हुए बेहद सम्मान महसूस हो रहा है, वैलेंटिना कामाचो को।
बहुत-बहुत शुक्रिया, मारिया एस्थर जी।
मैं उन सब लोगों का शुक्रिया अदा करना चाहूँगी जिन्होंने मुझे बचाने में मदद की।
मेरी ज़िंदगी तुम्हारी देन है।
और अब मैं उन सभी लोगों को संबोधित करना चाहूँगी जो यह सोचते हैं
कि चूँकि मैं ख़तरे में थी, इसलिए महिला पुलिस बल को रद्द कर देना चाहिए।
मेरे साथ जो हुआ, वह किसी के भी साथ हो सकता था।
लेकिन हमें उसका इस्तेमाल महिलाओं को पुलिस से दूर करने के लिए नहीं करना चाहिए।
हमने यहाँ आपके सामने आने और यह मौका पाने के लिए बहुत कुछ बलिदान किया है।
हम में से बहुत सी महिलाओं के पास अब अपने परिवारों का समर्थन नहीं है।
अगर कभी था भी।
हमने अपने प्रियजनों के साथ, अपने पार्टनरों के साथ,
हमारे... हमारे बच्चों के साथ ख़ास पलों की बलि दी है।
और पता है क्या?
वह सब इसके लायक़ था क्योंकि यह वर्दी पहनने का सम्मान पाने
और हमारे देश की सेवा कर पाने की यही क़ीमत है।
जब हमने ग्रेजुएट किया था, आपने हमसे कहा था कि हम इस शहर में सबसे अच्छे हैं।
और आप ग़लत नहीं थीं।
मैं अपने बारे में ऐसा कभी नहीं कह सकती हूँ,
लेकिन मैं आपके सामने खड़ी इन 15 महिलाओं के बारे में यह कह सकती हूँ।
और इसीलिए, 16 ब्लूज़ की ओर से,
हमसे कभी पीठ ना फेरने के लिए मैं आपका शुक्रिया करना चाहती हूँ।
और आपको यक़ीन दिलाती हूँ, इतिहास कभी नहीं भूलेगा कि आप कैसे हमारे लिए लड़ी थीं।
हम कभी आपको निराश नहीं करेंगे।
बहुत-बहुत शुक्रिया।
मैं भी तुम्हें निराश नहीं करूँगी।
ऑफ़िसर कामाचो।
शुक्रिया।
मैंने दूसरे दरवाज़े की जाँच नहीं की थी, जिस पर ताला नहीं लगा था,
तो संदिग्ध खिसका, उसने दरवाज़ा खोला और भाग गया। बस ऐसे ही।
ख़ैर, मुझे... मुझे जाना है,
लेकिन अलविदा कहने से पहले, मैं एक पल की शांति चाहता हूँ।
- मारिया, तुम खड़ी होओगी? - गज़ब।
उठो।
मारिया डे ला टोर्रे,
अपने कर्तव्य में नेतृत्व, निष्ठा और साहस दिखाने के लिए,
मैं तुम्हें इससे सम्मानित करता हूँ।
बधाई हो, लेफ़्टिनेंट मारिया डे ला टोर्रे।
- शाबाश! - शाबाश!
- शुक्रिया, कप्तान। - बधाई हो।
- ठीक है फिर, तुम्हारी शाम अच्छी रहे। - शुक्रिया।
- गुड इवनिंग। - गुड इवनिंग।
तुम दोनों फिर से अजीब बर्ताव कर रहे थे और इस बार मेरे ख़्याल से मुझे वजह मालूम है।
मेरे ख़्याल से हम सब उसकी वजह जानते हैं, हम्म?
मैंने उससे बात की थी। वह बहुत अच्छा आदमी है, लेकिन मैं किसी के साथ रिश्ते के लिए तैयार नहीं हूँ।
ख़ैर, किसे किसी के साथ की ज़रूरत है जब नीली वर्दी वाली साथ हों?
तुम्हारी वजह से।
क्या?
क्या मतलब है तुम्हारा "क्या"? तुमने हम सबके लिए जो किया।
और जिस तरह से तुमने किया, वैल।
मैंने तुम्हें पहले कभी वैसे बात करते नहीं सुना है, इतने...
मुझे पता नहीं, पक्के इरादे के साथ।
- उसके बारे में सोचकर ही मेरे रोंगटे खड़े हो जाते हैं। - मेरे भी।
मेरा एक बॉयफ़्रेंड है।
- माफ़ करना? - क्या?
माफ़ करना, मैं बातचीत का विषय नहीं बदलना चाहती थी।
मैं बताने के लिए सही समय का इंतज़ार कर रही थी, लेकिन मुझे मिल नहीं रहा था।
इसे देखो ज़रा।
एकदम चुपचाप रहती है, लेकिन इसका बॉयफ़्रेंड ज़रूर बन गया।
मेरा एक बॉयफ़्रेंड बन गया।
और दोस्त।
मेरे दोस्त बन गए।
गुड मॉर्निंग।
आसमान को देखना अच्छा लगता है, है ना?
मुझे अपनी कोठरी की छत पर इसकी कल्पना करने की आदत हो गई थी।
इंसान लगभग किसी भी चीज़ का आदी हो जाता है। यह अविश्वसनीय है।
उदाहरण के लिए, अब मुझे एक पारिवारिक आदमी बनने की आदत डालनी पड़ेगी।
मेरी पत्नी किसी बीमार जानवर की तरह खर्राटे लेती है।
तुम यहाँ क्या कर रहे हो?
मैं तुम्हें आमने-सामने बधाई देने आया था।
तुमने उसे पकड़ लिया।
ख़ैर, तुमने उसे मार दिया।
एक ही बात है।
और पुलिस ने कभी तुम्हारा ज़िक्र नहीं किया। एक बार भी नहीं।
हम जानते हैं हमने क्या किया था। और वह काफ़ी है।
इस देश में पुलिस
तुम्हें कभी भी तुम्हारी पूरी क्षमता पर पहुँचने नहीं देगी, मारिया।
मुझे मालूम है। उन्होंने मेरी ज़िंदगी के 30 साल छीन लिए।
अगर तुम नहीं होती, तो उससे भी ज़्यादा लग जाते।
नहीं, नहीं। मैंने कुछ नहीं किया।
- हाँ। - नहीं, मैंने कुछ नहीं किया।
अब सवाल यह है
कि हमारे लिए इसके बाद क्या है?
देखो...
इतने सालों तक जब मैं लेकुम्बरी में कैद था,
यार, मैंने बहुत कहानियाँ पढ़ी हैं।
हज़ारों, हज़ारों कहानियाँ।
अब जब मैं बाहर आ गया हूँ, एक कहानी विशिष्ट रूप से
मुझे बार-बार याद आती है।
वह कहानी एक युवक के बारे में है जो ग़ुस्से से भरा हुआ है
क्योंकि उसके साथ एक बहुत बड़ा अन्याय हुआ था।
तो वह अपने दादा के पास यह पूछने गया कि क्या करना चाहिए, उसे क्या प्रतिक्रिया देनी चाहिए।
दादा ने कहा,
"देखो, मेरे बच्चे,
हर इंसान के अंदर दो भेड़िए होते हैं।
एक भेड़िया बुराई, नफ़रत, ईर्ष्या, क्रोध का प्रतीक होता है।
दूसरा भेड़िया शांति, प्यार, उदारता का प्रतीक होता है।
और वे लगातार एक-दूसरे के साथ घमासान युद्ध लड़ते रहते हैं।"
फिर पोता अपने दादा से पूछता है,
"कौन जीतता है?"
पता है उन्होंने क्या जवाब दिया?
नहीं।
"जिसे तुम बढ़ावा देते हो।"
पता है, मैं भी उस लड़के जैसा ही महसूस करता हूँ।
एक तरफ़, तुम्हारी मदद करने से मुझे बहुत संतुष्टि मिली है।
लेकिन साथ ही मुझे बहुत नफ़रत भी महसूस हो रही है।
ऐसा लग रहा है जैसे एक घना अंधकार...
मुझे पुकार रहा है।
मुझे खींच रहा है।
मुझे किसे बढ़ावा देना चाहिए, मारिया?
उसे जिसने तुम्हें आज़ादी दिलवाई।
जिसने तुम्हें एक क़ातिल को पकड़वाने और मेरी बहन को बचाने दिया।
क्या वह मेरा सबसे अच्छा स्वरूप होगा?
वह सिर्फ़ समय बताएगा।
लास आज़ूलेस
उप-शीर्षक अनुवादक : मीनू